recursal/SuperWikiNEXT-32B huggingface dataset:
**இன்குலாப் ஜிந்தாபாத்** (Inquilab Zindabad) ஓர் இந்துசுதானி சொற்றொடராகும்.   இதற்கு "புரட்சியே நீண்ட காலம் வாழ்க" என்பது பொருள்.

வரலாறு
------

உருது கவிஞரும், இந்திய சுதந்திர போராட்ட வீரரும், இந்திய தேசிய காங்கிரசு தலைவருமான மயுலானா அசரத் மோகானி 1921 ஆம் ஆண்டில் இம்முழக்கத்தை உருவாக்கினார். பகத் சிங் (1907-1931) தனது உரை மற்றும் எழுத்துக்கள் மூலம் இதை பிரபலப்படுத்தினார். இந்துசுதான் சோசலிச குடியரசுக் கழகத்தின் உத்தியோகபூர்வ முழக்கமாகவும், அத்துடன் அகில இந்திய ஆசாத் முசுலீம் மாநாட்டின் முழக்கமாகவும் இருந்தது. 1929 ஆம் ஆண்டு ஏப்ரல் மாதத்தில் இந்த முழக்கத்தை பகத் சிங் மற்றும் அவரது கூட்டாளியான பி.கே. தத் ஆகியோர் தில்லியில் உள்ள மத்திய சட்டமன்றத்தில் குண்டு வீசிய பின் முழங்கினர். பின்னர், இந்த முழக்கம் 1929 சூன் மாதம் டெல்லியில் உள்ள உயர் நீதிமன்றத்தில் முதன்முறையாக அவர்களின் கூட்டு அறிக்கையின் ஒரு பகுதியாக எழுப்பப்பட்டது.  அப்போதிருந்து, இந்திய சுதந்திர இயக்கத்தின் முழக்கங்களில் ஒன்றாகவும் மாறியது. சுதந்திர இயக்கத்தை விவரிக்கும் இந்திய அரசியல் நாவல்களில், சுதந்திர சார்பு உணர்வு பெரும்பாலும் இந்த முழக்கத்தை உரக்க எழுப்பும் கதாபாத்திரங்களால் அடையாளப்படுத்தப்படுகிறது.

மேலும் காண்க
------------

* அமிதாப் பச்சன்

குறிப்புகள்
-----------

1. ↑  "inqalab | A Practical Hindi-English Dictionary". *DSAL |*. 1970.
[*தொடர்பிழந்த இணைப்பு*]
2. ↑  "inquilab | Definition of inquilab in English by Oxford Dictionaries". *Oxford Dictionaries | English*. 2018-08-04 அன்று மூலம் பரணிடப்பட்டது. 2018-03-22 அன்று பார்க்கப்பட்டது.
3. ↑  Ali, Afsar (17 July 2017). "Partition of India and Patriotism of Indian Muslims" (ஆங்கிலம்). The Milli Gazette.
4. ↑  Habib, S. Irfan (2007). "Shaheed Bhagat Singh and his Revolutionary Inheritance". *Indian Historical Review* **34.2** (2): 79–94. doi:10.1177/037698360703400205.
5. ↑  "Bhagat Singh: Select Speeches And Writings, Edited by D. N. Gupta". *archive.org*. 2018-04-06 அன்று பார்க்கப்பட்டது.
6. ↑  Singh, Bhagat. "Full Text of Statement of S. Bhagat Singh and B.K. Dutt in the Assembly Bomb Case". *www.marxists.org*. 2018-04-06 அன்று பார்க்கப்பட்டது.
|  |
| --- |
|  |
| இன்கா நாகரிகம் |
| இன்கா சமூகம் |
| கல்வி **·**  சமயம் **·**  தொன்மம் |
| கட்டிடக்கலை **·**  இன்கா சாலை அமைப்பு **·**  படை |
| வேளாண்மை **·**  ஆன்டியச் சமையல் |
| இன்கா வரலாறு |
| இன்கா பேரரசு |
| இன்கா பேரரசை எசுப்பானியர்கள் கைப்பற்றல் |
| * பா
* உ
* தொ
 |

**இன்கா நாகரிகம்** தென்னமெரிக்காவில் நிலவிய குறிப்பிடத்தக்க நாகரிகமாகும். வீழ்ச்சியடைந்த போது உலகின் மிகப் பெரிய பேரரசுகளில் ஒன்றாக இன்கா பேரரசு விளங்கியமை குறிப்பிடத்தக்கதாகும். பெருவின் உயர்நிலப்பகுதிகளில் கி. பி. 1200 ஆம் ஆண்டளவில் இது தோன்றியது. 1938 முதல் 1533 வரையான காலப்பகுதியில் போர்கள் மூலமும் சமாதான வழிமுறைகளாலும் மேற்குத் தென்னமெரிக்காவின் பெரும்பகுதியை, குறிப்பாக இன்றைய ஈக்குவடோர், பெரு, பொலிவியா, ஆர்ஜென்டீனா போன்றவற்றை உள்ளடக்கி இன்காப் பேரரசாக வளர்ந்தது.1533 இல் Atahualpa என்ற கடைசி இன்காப் பேரரசர் கொலை செய்யப்பட்டதோடு ஸ்பானிய ஆட்சி தொடங்கியது. 1572 இல் கடைசி இன்கா ஆட்சியாளரும் கொல்லப்படதோடு இன்கா அரசு முழுமையாக இல்லாதொழிந்தது.

மதம்
----

சூரியனே இன்காக்களின் முதன்மையான கடவுள். இன்கா இனத்தவர் போருக்கு முன்னும் பின்னும் குறிப்பிட்ட சில கடவுளருக்கு படையல் கொடுப்பதை வழக்கமாகக் கொண்டிருந்தனர். மேலும் இவர்கள் கடவுளுக்கு பலி கொடுக்கும் வழக்கத்தையும் கொண்டிருந்தனர்.

வேளாண்மை
--------

இன்கா மக்கள் வேளாண்மைக்கு ஒவ்வாத மலைப்பாங்கான பகுதிகளில் வாழ்ந்தனர். இச்சிக்கலைத் தீர்க்க அவர்கள் பயிர் செய்வதற்கேற்ப மலைச்சரிவினை வெட்டிப் பயிர் செய்தனர். அவர்கள் நீர்ப்பாசன வசதிகளையும் செய்திருந்தனர். சோளம், உருளைக்கிழங்கு, பருத்தி, தக்காளி முதலியவற்றைப் பயிர் செய்தனர். இன்காக்களுடைய முதன்மையான உணவு உருளைக்கிழங்கு ஆகும். இன்கா நாகரிகமே உருளைக்கிழங்கை பயிர்செய்த முதல் நாகரிகம்.

ஆயுதங்களும் போர்முறையும்
------------------------

இன்காக்கள் ஆயுதங்களைப் பயன்படுத்தினர். அவர்கள் மற்ற நாகரிகங்களுடன் போரிலும் ஈடுபட்டனர். அக்காலகட்டத்தில் அப்பகுதியில் இன்காப் படையே மிகவும் வலிமையனதாக இருந்தது. ஏனெனில் அவர்களால் எந்த ஒரு உழவனையோ அல்லது குடிமகனையோ போர் வீரனாக மாற்ற முடிந்தது. எவ்வாறெனில் ஒவ்வொரு குடிமகனும் குறைந்தது ஒரு போரிலாவது பங்கேற்றிருக்க வேண்டுமென்ற ஒரு விதி இருந்தது.

இன்காக்கள் போருக்குச் செல்லும் போது முரசு கொட்டி கொம்பூதிச் சென்றனர். தலை, மார்புப் பகுதிகளுக்கு கவசங்களைப் பயன்படுத்தினர். கோடாரிகள், ஈட்டிகள், இரம்பம் போன்ற மரத்தாலான ஆயுதங்களையும் பயன்படுத்தினர். இன்காக்களின் சிறந்த சாலையமைப்பு போர்வீரர்கள் விரைவாக நகர்வதற்கு உதவியது. மேலும் ஒரு நாளில் செல்லக்கூடிய தொலைவில் நிறைய தங்குமிடங்கள் ஏற்படுத்தப்பட்டிருந்தன. நல்ல சாலைகளின் காரணமாக செய்தி கொண்டு செல்வோரும் விரைவாகச் சென்று வேகமான தகவல் தொடர்பு இருந்தது. சேவகர்கள் ஓடிச்சென்று தகவலை அடுத்தவரிடம் தர அவர் சிறு தொலைவு ஓடி அவருக்கு அடுத்தவரிடம் சேர்ப்பார். இவ்வாறு தகவல் சென்று சேர்க்கப்பட்டது. ஒரு நாளில் 240 கி.மீ வரை தகவல் கொண்டு செல்லப்பட்டது.

மேற்கோள்கள்
-----------

1. ↑  இன்கா நாகரிகம்
2. ↑  Inca Civilization
3. ↑  Pizarro executes last Inca emperor
4. ↑  Inca people
**சாப்ரூம்** *(Sabroom)* என்பது இந்தியாவின் திரிபுரா மாநிலத்திலுள்ள தெற்கு திரிப்புரா மாவட்டம்|தெற்கு திரிப்புரா மாவட்டத்தில்]] அமைந்துள்ள ஒரு நகரம் மற்றும் பேரூராட்சியாகும். இந்தியாவையும் வங்காளதேசத்தையும் பிரிக்கின்ற பெனி ஆற்றின் கரையில் இப்பேரூராட்சி அமைந்துள்ளது. இப்பகுதியிலுள்ள பெரும்பாலான மக்கள் வங்காள மொழியின் கிளை மொழியான நோயாகாலி மொழியைப் பேசுகின்றனர்.

புவியியல் அமைப்பு
-----------------

23.00° வடக்கு 91.73° கிழக்கு என்ற அடையாள ஆள்கூறுகளில் சாப்ரூம் நகரம் பரவியுள்ளது.மேலும் கடல்மட்டத்தில் இருந்து சராசரியாக் 26 மீட்டர்கள் உயரத்தில் இந்நகரம் உள்ளது.

மக்கள்தொகையியல்
---------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி சாப்ரூம் நகரத்தின் மொத்த மக்கள் தொகை 5,766 பேர் ஆகும் இம்மக்கள் தொகையில் 52% பேர் ஆண்கள் மற்றும் 48% பேர் பெண்கள் ஆவர். நகரத்தின் கல்வியறிவு சதவீதம் 82% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 86 சதவீதத்தினர் கல்வியறிவு பெற்றவர்களாகவும் பெண்களில் 78 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 11% அளவில் உள்ளனர்.

அரசியல்
-------

இந்திய நாட்டின் திரிபுரா மாநிலத்தில் உள்ள கிழக்கு திரிபுரா மக்களவைத் தொகுதியின் ஒரு பகுதியாக சாப்ரூம் சட்டப்பேரவைத் தொகுதி இருக்கிறது.

திரிபுரா மாநிலத்தின் நான்கு மாவட்டங்கள், சாலைப் போக்குவரத்து மற்றும் ஒரு சிறிய தொடருந்து பாதை அமைப்பு

மேற்கோள்கள்
-----------

1. ↑  Falling Rain Genomics, Inc - Sabroom
[*தொடர்பிழந்த இணைப்பு*]
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
3. ↑  "Assembly Constituencies - Corresponding Districts and Parliamentary Constituencies" (PDF). *Tripura*. Election Commission of India. 2005-11-08 அன்று மூலம் (PDF) பரணிடப்பட்டது. 2008-10-08 அன்று பார்க்கப்பட்டது.
**இன்டோமெதாசின்** (Indometacin) ஒரு அழற்சிக்கு எதிரான இயக்க ஊக்கிகள் இல்லாத மருந்துகள் பகுப்பில் அடங்கும் மருந்து ஆகும். இது பொதுவாக பலவகை மூட்டழற்சியால் ஏற்படும் வலி , மாதவிடாய் வலி, தலைவலி போன்றவற்றிற்குப் பயன்படுத்தப்படுகின்றது. வேதியற் கட்டமைப்பைப் பொறுத்து இம்மருந்து அசிட்டிக் காடிக் கிளைப் பொருள்கள் வகைக்குள் அடங்குகின்றது.
இம்மருந்து indomethasin போன்ற வணிகப் பெயர்களில் விற்பனை செய்யப்படுகின்றது.

| வேறு வணிகப் பெயர்கள் |
| --- |
| Indocin, Indocid, Indochron E-R,INDOMET and Indocin-SR.. |

மருத்துவப் பயன்பாடு
-------------------

பொதுவாக திறந்த தமனி நாளம் மூடுதல், தொடர் ஒற்றைத்தலைவலி (Hemicrania continua), ஒற்றைத்தலைவலி, எலும்பு மூட்டுத்தேய்வு, தம்ப முள்ளந்தண்டழற்சி, கீல்வாதம், மாதவிடாய் வலி,முடக்கு வாதம் போன்ற நோய்களுக்கு இன்டோமெதாசின் பயன்படுத்தப்படுகின்றது, இவை தவிர குறைப்பிரவசத்தைத் தாமதமாக்கல், பலவகை மூட்டழற்சியால் ஏற்படும் வலி போன்றவற்றிற்கும் பயன்படுத்தலாம்.

பக்க விளைவுகள்
--------------

இம்மருந்தைப் பயன்படுத்துவதால் ஏற்படக்கூடிய பிரதான பக்கவிளைவுகள் நெஞ்செரிவு, குடற்புண், கருப்பு நிறத்துடன் அல்லது குருதியுடன் வயிற்றுப்போக்கு, மூச்சு விடக் கடினம், குறைவாக சிறுநீர் கழித்தல், தசைச் சோர்வு ஆகும். இவற்றைத்தவிர வயிற்றுப் பொருமல், குருதிக்குழலிய விளைவுகள் (மாரடைப்பு, மூளைக் குருதியடைப்பு), தோல் நமைச்சல், காதில் ரீங்காரம், தலைச்சுற்று பக்க விளைவுகளும் இன்டோமெதாசின் பயன்பட்டால் ஏற்படும்.

பயன்பாட்டெதிர் நிலைகள்
----------------------

இம்மருந்து குடற்புண், ஆஸ்துமா, ஒவ்வாமை உள்ளவர்கள், உயர் குருதி அழுத்தம், கல்லீரல் பாதிப்பு, சிறுநீரகப் பாதிப்பு போன்ற நோய்கள் வந்தவர்களில் அல்லது இருப்பவர்களில் அறவே பயன்படுத்தக் கூடாது.

மேற்கோள்கள்
-----------

1. ↑
2. ↑
**உந்தேதரயா** இந்தியாவின் கர்நாடக மாநில தும்கூர் , பெங்களூர் , மைசூர் , ராமநகரா மற்றும் சித்ரதுர்கா மாவட்டங்களில் அதிக அளவில் வாழும் குஞ்சிடிகா என்ற சமூக மக்களின் பழம்பெரும் தலைவர் ஆவார். அவர்களின் மூதாதையரான ஜலதி பப்பராயருடன் சேர்ந்து இன்றும் குஞ்சித்திக மக்களால் தெய்வமாக வணங்கப்படுகிறார்.

புராண
-----

குஞ்சிட்டிகர்கள் வட இந்தியாவை பூர்வீகமாகக் கொண்டவர்கள் என்றும், 12ம் நூற்றாண்டில் அந்தப் பகுதியில் பல்வேறு கால சூழ்நிலைகளால் தெற்கே குடியேற வேண்டிய கட்டாயம் ஏற்பட்டதாகவும் நம்பப்படுகிறது. இந்த இடம்பெயர்வு தொடர்பான பெரும்பாலான புராணக்கதைகளில் ஒரு முஸ்லீம் ஆட்சியாளர் சம்பந்தப்பட்டுள்ளார், அவர் அம்மக்களின் தலைவரான உந்தேதரயாவின் மகள்கள் மீது ஆசை கொண்டதாகவும், மூத்த மகளை திருமணம் செய்த பின்பாகவும், இளைய மகளையும் விரும்பியதாகவும் கூறப்படுகிறது. அதற்க்கு உடன்படாமல் அந்த முஸ்லீம் ஆட்சியாளரிடமிருந்து அவரும் அவரது கூட்டத்தாரும் தப்பிச் செல்லும்போது, அவரால் நிரம்பி வழியும் ஆற்றைக் கடக்க முடியவில்லை (சில கதைகளில் கோதாவரி என்று கூறுகின்றன, மற்றவர்கள் துங்கபத்ரா என்று கூறுகின்றனர்), தனது மக்களின் பாதுகாப்பிற்காக அந்த இடத்தை விட்டு வெளியேறி அவர்களை தெற்கே உள்ள இன்றைய கர்நாடகாவின் தும்கூர் மற்றும் சித்ரதுர்கா மாவட்டங்களுக்கு அழைத்துச் செல்ல முடிவு செய்தார்.

குருபா இன ரட்சகர்
-----------------

அம்மக்களின் இரண்டு தெய்வீக ஸ்தாபகர்களில் ஒருவரான ஜலதி பாப்பராயா என்ற குருபா    இனத்தை சார்ந்தவர் உந்தேதரயாவிற்க்கு உதவினார்( மற்றொன்று அவினாகமராயர்).  ஜலதி பப்பரையா தனது தொழிலின் அடையாளமான கம்பளிப் போர்வைகளை நெய்வதற்குப் பயன்படுத்தப்படும் குஞ்சாவை (கொத்து) கையில் வைத்திருந்தார். ஜலதி தப்பியோடிய மக்களுக்கு எளிதான பாதையை உருவாக்க நதி தேவதைக்கு தன்னை ஒரு பலியாக அர்ப்பணித்ததாகக் கூறப்படுகிறது. அதனாலேயே தனது பரம்பரைக்கே அவரது பெயரை வைத்ததாகவும் மேலும் உந்தேதரயா தனது மகளை ஜலதி பாப்பராயாவின் உடலை திருமணம் செய்ய வழங்கியதாகவும், பின்னர் அவர் தெய்வீக அருளால் உயிர்பெற்றதாகவும் கூறப்படுகிறது. உந்தேதரயா, ஜலதி பாப்பராயா மற்றும் அவினகமராயர் ஆகியோர் குஞ்சிதிகர்களின் மூதாதையர்களில் அடங்குவர். ஆற்றைக் கடந்த பின்னர், குஞ்சிட்டிகர்கள் முதலில் விஜயநகரில் குடியேறினர், பின்னர் சித்ரதுர்கா மாவட்டத்தின் நந்தனா ஓசூருக்கு தெற்கே நகர்ந்தனர், அங்கு அவர்கள் இன்னும் தங்கள் தலைமையகமாகக் கருதப்படும் சிராவுக்கு குடிபெயர்ந்தனர்.  இது ஒரு புதிய சமூகத்தின் தொடக்கத்தை அறிவித்தது.

மேற்கோள்கள்
-----------

1. ↑  V.T, Sundaramurthy (2007). "The Genesis, Divisions, Movement and Transformation of Okkaligar Community". *The Anthropologist* **9** (4): 305–313. doi:10.1080/09720073.2007.11891017. .
2. ↑  Nanjundayya, H.V; Iyer, L.K Ananthakrishna (1931). *The Mysore Tribes and Castes*. Mysore: The Mysore University. பக். 17. .
3. 1 2  Thurston, Edgar (1909). *Castes and Tribes of Southern India, Volume 4*. **4**. Madras: Government Press. .
4. ↑  Nanjundayya, H.V; Iyer, L.K Ananthakrishna (1931). *The Mysore Tribes and Castes*. Mysore: The Mysore University. பக். 17. .
5. ↑  Nanjundayya, H.V; Iyer, L.K Ananthakrishna (1931). *The Mysore Tribes and Castes*. Mysore: The Mysore University. பக். 17. .
6. ↑  M, Puttaiah (1973). *Kunchitigara Samajada Charitre*. Bangalore. பக். 21.
**இன்டன்பர்க் பேரிடர்** (*Hindenburg disaster*) எனும் இது, 1937 ஆம் ஆண்டு, மே 6 இல் நடந்த ஒரு வான்கப்பல் விபத்தாகும். "டொய்ச்ச செப்பெலின்-ரீடெரெய்1" (*Deutsche Zeppelin-Reederei1*) எனும் நிறுவன இயக்கத்தில் "இன்டன்பர்க் வகுப்பு வான்கப்பல்" (*Hindenburg-class airship*) வகையைச் சார்ந்த, "இன்டன்பர்க்" (*Hindenburg*) எனும் பெயருடைய (*பதிவு எண்:D-LZ129*) வான்கப்பல் ஒன்று, அமெரிக்காவின்வின் நியூ செர்சி மாநிலத்திலுள்ள மான்செசுடர்நகரியம் பகுதியில் அமைந்துள்ள "லேக்ஹர்ஸ்ட் கடற்படை விமான பொறியியல் நிலையம்" அருகே, கப்பற் பாய் மரம் உடனான செருமனி பயணிகள் "வான்கப்பல் LZ 129" வான்கப்பலை நங்கூரமிட முயன்ற போது தீ பிடித்து விபத்துக்குள்ளானதாக அறியப்பட்டது. இந்த வான்கப்பல் பயணத்தில், வானூர்தி சேவைப் பணியாளர்கள் 61 பேரும், பயணிகள் 36 பேரும், மொத்தம் 97 பேர்கள் செருமனியின் ஐந்தாவது மிகப்பெரிய நகரமான பிராங்க்ஃபுர்ட்லிருந்து அமெரிக்காவின்வின் நியூ செர்சிக்கு பயணம் மேற்கொண்டிருந்தனர். இலக்கை அடைந்த நிலையில் நடந்த இவ்விபத்தில், 13 பயணிகளும், 22 பயணச் சேவைப் பணியாளர்களும், மற்றும் தரையில் ஒரு சேவைப் பணியாளரும் மொத்தம் 36 பேர்கள் கொல்லப்பட்டு, எஞ்சிய 62 பேர்கள் காயங்களோடு உயிர்தப்பினார்கள்.

சான்றாதாரங்கள்
--------------

1. ↑  **Lua error in Module:Citation/CS1/Date\_validation at line 148: attempt to index field 'quarter' (a nil value).**
**கோண்டி மொழி** ஒரு முக்கியமான ஒரு நடு திராவிட மொழியாகும். நடு இந்தியாவிலுள்ள மத்தியப் பிரதேசம், ஆந்திரப் பிரதேசம், மஹாராஷ்டிரம், சட்டிஸ்கர் ஆகிய மாநிலங்களில் உள்ள ஏறத்தாழ 2,000,000 கோண்டு மக்களால் பேசப்படுகிறது. இது கோண்டு இனத்தவரின் தாய்மொழியாக இருப்பினும் இவ்வினத்தவரில் அரைப்பகுதியினரால் மட்டுமே இப்போது இம்மொழி பேசப்படுகிறது. 

கோண்டி மொழிக்கு எழுதப்பட்ட இலக்கியம் கிடையாது எனினும் இது ஒரு சிறப்பான நாட்டார் இலக்கியத்தைக் கொண்டுள்ளது. திருமணப் பாடல்கள், கதை கூறுதல் என்பன இவற்றுக்கு எடுத்துக் காட்டுகள் ஆகும். இம்மொழி இரு பால் முறையைக் கொண்டது. தொடக்க ஒலிப்புடை வெடிப்பொலிகளையும் (voiced stops) *(g, j, ḍ, d, b)*, மூச்சுடை வெடிப்பொலிகளையும் (aspirated stops) *(kh, gh, jh, dh, ph)* உருவாக்கியதன் மூலம் மூலத் திராவிட மொழியிலிருந்து இது விலகியுள்ளது. 

பல கோண்டி மொழியின் கிளைமொழிகள் இன்னும் போதிய அளவு விளக்கப்படவோ அல்லது ஆவணப்படுத்தப்படவோ இல்லை. இதன் முக்கிய கிளைமொழிகள் டோர்லா, கோயா, மாரியா, முரியா, ராஜ் கோண்ட் என்பனவாகும். சில அடிப்படையான ஒலியியல் அம்சங்கள் வடமேற்குக் கிளைமொழிகளைத், தென்கிழக்குக் கிளைமொழிகளில் இருந்து வேறுபடுத்துகின்றன. வடக்கு, மேற்குக் கோண்டிகளில் தொடக்க *ஸ்,* அப்படியே இருக்க, தெற்கு, கிழக்குக் கோண்டிகளில் இது *ஹ்;* ஆக மாறியுள்ளது. சில கிளைமொழிகளில் இது முற்றாகவே இல்லாதுபோயுள்ளது. கிளைமொழிகளிடையே உள்ள வேறுபாடுகளில், தொடக்க *ர்*, *ல்* ஆகவும், *எ*, *ஒ* என்பன *அ* ஆகவும் மாறியுள்ளன.

இவற்றையும் பார்க்கவும்
----------------------

* கோண்டு மக்கள்
* திராவிட மொழிக் குடும்பம்

மேற்கோள்கள்
-----------

1. ↑  Beine, David K. 1994. A Sociolinguistic Survey of the Gondi-speaking Communities of Central India. M.A. thesis. San Diego State University. chpt. 1
|  |
| --- |
|  |
| இன்கா நாகரிகம் |
| இன்கா சமூகம் |
| கல்வி **·**  சமயம் **·**  தொன்மம் |
| கட்டிடக்கலை **·**  இன்கா சாலை அமைப்பு **·**  படை |
| வேளாண்மை **·**  ஆன்டியச் சமையல் |
| இன்கா வரலாறு |
| இன்கா பேரரசு |
| இன்கா பேரரசை எசுப்பானியர்கள் கைப்பற்றல் |
| * பா
* உ
* தொ
 |

 இன்கா சாலையமைப்பு
**இன்கா சாலை அமைப்பு** என்பது கொலம்பசுக்கு முந்தைய காலத்தில் தென்னமெரிக்காவின் மிகவும் மேம்பட்டதும் விரிவானதுமான இன்கா இனத்தவர்களால் ஏற்படுத்தப்பட்ட சாலை அமைப்பாகும். இந்த அமைப்பு தென்வடலாகச் செல்லும் இரு சாலைகளை அடிப்படையாகக் கொண்டது. இவ்விரு சாலைகளில் இருந்தும் பல கிளைகள் உள்ளன. இவற்றுள் நன்கு அறியப்பட்டது மாச்சு பிச்சுவிற்குச் செல்லும் பாதையாகும். இன்கா சாலையமைப்பு 40,000 கி.மீ சாலைகளை இணைத்ததுடன் 3,000,000 ச.கி.மீ பரப்பு நிலங்களை இணைத்தது. பெரும்பாலான சாலைகள் ஒன்றிலிருந்து நான்கு மீட்டர் அகலம் வரை இருந்தன.

அழகிய சாலை எனப்பொருள் தரும் காப்பக் நன் என்ற சாலை இன்கா பேரரசின் முதன்மையான தென்வடல் சாலை ஆகும். இது ஆண்டிய மலைத்தொடரினைத் தொடரந்து 6,000 கி.மீ தொலைவு சென்றது. இச்சாலை இன்கா அரசு தனது படைகளை தனது தலைநகரில் இருந்து அரசின் கட்டுப்பாட்டில் இருந்த பகுதிகளுக்கு அனுப்பப் பயன்பட்டது.
**சபா கடல்** (*Safa Kadal*)(உருது ஒலிப்பு: [səfaː kədəl] ; கசுமீரி ஒலிப்பு: [safaː kədɨl] ) என்பது சம்மு காசுமீரின் ஸ்ரீநகர் மாவட்டத்தில் உள்ள ஒரு நகரம். கடல் என்றால் காஷ்மீரில் பாலம் என்று பொருள். இந்த பாலத்தின் கீழ் ஜீலம் ஆறு பாய்கிறது. இதனால் இந்த இடத்தின் பெயர் சூட்டப்பட்டுள்ளது. புகழ்பெற்ற முகலாய பேரரசரான ஔரங்கசீப்பின் (1658-1707) ஆட்சியின் போது சைப் கானால் பாலம் கட்டப்பட்டது.

இராமர் கோயில்
-------------

சம்மு காஷ்மீர் மாநிலம் ஸ்ரீநகரில் உள்ள சபா கடலில் உள்ள **இராமர் கோவில்** தற்போது இடிந்து கிடக்கிறது. இது 1990-ல் அழிக்கப்பட்டது. இன்றும் இது அப்படியே உள்ளது. சனவரி 2022-ல் கட்டடம் புதுப்பிக்கப்படும் என்று இறுதி செய்யப்பட்டது.

மேற்கோள்கள்
-----------

1. ↑  Rahul Pandita and Ashish Sharma (2019-10-11). "The Valley of Abandoned Gods". *Open The Magazine*. 2022-01-30 அன்று பார்க்கப்பட்டது.CS1 maint: uses authors parameter (link)
2. ↑  "Proposal For Restoration Of Five Heritage Buildings Finalised: Govt". *Kashmir Observer*. 3 January 2022. 2022-01-30 அன்று பார்க்கப்பட்டது.
3. ↑  Gigoo, Siddhartha (28 November 2021). "Kashmiri Pandits and the temples they left behind". *The Times of India*. 2022-01-30 அன்று பார்க்கப்பட்டது.
**இன்டு தி ஸ்ட்டார்ம்** (ஆங்கில மொழி: *Into the Storm*) (தமிழ்: மரணப்புயல்) 2014ஆம் ஆண்டு வெளியான அமெரிக்க நாட்டு பேரழிவு திரைப்படம் ஆகும். இந்தத் திரைப்படத்தை ஸ்டீவன் குவேல் என்பவர் இயக்க, ரிச்சர்ட் ஆர்மிடேஜ், சாரா வேய்னே கேல்லிஸ், மாட் வால்ஷ், நேத்தன் கிரெஸ் உள்ளிட்ட பலர் நடித்துள்ளார்கள். இந்தத் திரைப்படத்தை ரோட்ஷோ என்டர்டைன்மன்ட் மற்றும் வார்னர் புரோஸ். பிக்சர்ஸ் என்ற நிறுவனங்கள் விநியோகம் செய்கின்றது. இந்தத் திரைப்படம் ஆகஸ்ட் 8, 2014ஆம் ஆண்டு வெளியானது.

நடிகர்கள்
---------

* ரிச்சர்ட் ஆர்மிடேஜ்
* சாரா வேய்னே கேல்லிஸ்
* மாட் வால்ஷ்
* நேத்தன் கிரெஸ்

கதைச்சுருக்கம்
--------------

மனிதர்கள் தங்கள் எதிர்காலத்தை எண்ணி என்னன்வோ செய்கிறார்கள். ஆனால் இயற்கை மனிதனின் வாழ்க்கையை ஒரு சில மணி நேரத்திலேயே தவுடுபொடியாக்கி விடுகிறது என்பதை ஒரு நாளில் நடக்கக்கூடிய கதையாக சொல்லியிருக்கிறார் இயக்குனர் ஸ்டீவன் குவேல்.

படத்தின் பிரமாண்டம்
-------------------

ஒரே நேரத்தில் பல சூறாவளி தொகுப்பு சுற்றி வளைத்து தாக்குவது, தரையில் இருந்து கண்டெய்னர்கள், கார்கள், விமானங்கள் எல்லாம் சூறாவளி காற்றுக்குள் சிக்கி விண்ணை நோக்கி பறப்பது போன்ற காட்சிகள் பிரமிக்க வைக்கின்றன.

வெளியீடு
--------

இந்தத் திரைப்படம் தமிழ் மொழியில் மரணப்புயல் என்ற பெயரில் மொழிமாற்றம் செய்யப்பட்டு ஆகஸ்ட் 8, 2014ஆம் ஆண்டு வெளியானது.

வெளி இணைப்புகள்
---------------

* இணையதள திரைப்பட தரவுத்தளத்தில் *Into the Storm*
* பாக்சு ஆபிசு மோசோவில் *Into the Storm*
* அழுகிய தக்காளிகள் தளத்தில் *Into the Storm*
* மெடாகிரிடிக்கில் *Into the Storm*
**உந்தத்திறன் ஒப்பளவு**  (moment magnitude scale, சுருக்கி **MMS**; குறியீடு: **MW**) நிலநடுக்கங்கள் வெளிப்படுத்தும் ஆற்றல் அடிப்படையில் அவற்றின் அளவை மதிப்பிடும் ஓர் நிலநடுக்கவியல் அளவையாகும். நில நடுக்கத்தின் நில அதிர்வு உந்தத்திறனைக் கொண்டு இந்த ஒப்பளவு கணக்கிடப்படுகிறது; நில அதிர்வு உந்தத்திறன் புவியின் இறுக்கத்தினை சராசரி பாறையடர்த்தி இடைவெளியில் நகர்வின் அளவு மற்றும் நகர்ந்த புவிப்பரப்பு இவற்றால் பெருக்கிப் பெறுவதாகும். 1930களின் ரிக்டர் அளவிற்கு (ML) மாற்றான ஒன்றாக 1970களில் உருவாக்கப்பட்டது. இவற்றின் சூத்திரங்கள் வெவ்வேறானவையாக இருந்தபோதும் இந்தப் புதிய ஒப்பளவு பழையதின் வழக்கமான தொடர்ச்சியான அளவு மதிப்புகளை தக்க வைத்துக் கொண்டுள்ளது. இந்த ஒப்பளவே தற்போது ஐக்கிய அமெரிக்க நிலப்பொதியியல் அளவீடு அமைப்பால் அண்மைக்கால பெரும் நிலநடுக்கங்களை மதிப்பிட பயன்படுத்துகிறது. .

வரைவிலக்கணம்
------------

உந்தத்திறன் ஒப்பளவு {\displaystyle M\_{\mathrm {w} }}, என்பதால் குறிக்கப்படுகிறது, இங்கு {\displaystyle \mathrm {w} } என்பது செய்யப்பட்ட பொறிமுறை வேலை ஆகும். பரிமாணமில்லா எண்ணான உந்தத்திறன் {\displaystyle M\_{\mathrm {w} }} பின்வருமாறு வரையறுக்கப்படும்:

{\displaystyle M\_{\mathrm {w} }={\frac {2}{3}}(\log \_{10}M\_{0}-16.0),}
இங்கு {\displaystyle M\_{0}} நிலநடுக்கம் சார்ந்த உந்தத்தின் அளவு. இது தைன் செண்டிமீட்டர்களில் (10−7 நியூ.மீ) தரப்படும்.

மேற்கோள்கள்
-----------

1. 1 2  Hanks, Thomas C.; Kanamori, Hiroo (May 1979). "Moment magnitude scale". *Journal of Geophysical Research* **84** (B5): 2348–50. doi:10.1029/JB084iB05p02348. Bibcode: 1979JGR....84.2348H.. பார்த்த நாள்: 2011-09-19.
2. ↑  "Glossary of Terms on Earthquake Maps". USGS. 2009-03-21 அன்று பார்க்கப்பட்டது.
3. ↑  "USGS Earthquake Magnitude Policy". 2011-06-23 அன்று மூலம் பரணிடப்பட்டது. 2011-09-19 அன்று பார்க்கப்பட்டது. Unknown parameter `|=` ignored (உதவி)

உசாத்துணை
---------

* Utsu, T (2002). Lee, W.H.K. Kanamori, H. Jennings, P.C. and Kisslinger, C.. ed. "Relationships between magnitude scales". *International Handbook of Earthquake and Engineering Seismology*. International Geophysics (Academic Press, a division of Elsevier) **A** (81): 733–46.

வெளியிணைப்புகள்
---------------

* USGS: Measuring earthquakes பரணிடப்பட்டது 2006-06-15 at the வந்தவழி இயந்திரம்
**தோன்சே ஆனந்த் பை** (Tonse Ananth Pai|**T. A. Pai**) (சுருக்கமாக: டி. ஏ. பை), (17 சனவரி 1922 – 29 மே 1981) சிண்டிகேட் வங்கியின் வளர்ச்சிக்கு துணை நின்றவரும், அதன் பொது மேலாளராகவும், தலைவராகவும் இருந்தவர். மணிபால் **டி. ஏ. பை** மேலாண்மைக் கல்வி நிறுவனத்தின் நிறுவுநரும் ஆவார்.

வங்கிப் பணியில்
---------------

இவரது உறவினர் நிறுவிய சிண்டிகேட் வங்கியில் உயர் அதிகாரியாக பணிபுரிந்த டி. ஏ. பையை இந்திய அரசு 1970-இல் இந்திய ஆயுள் காப்பீட்டுக் கழகத்தின் தலைவராக நியமித்தது.
பெங்களூரு இந்திய மேலாண்மை கழகத்தின் முதலாவது தலைவராக டி. ஏ. பை நியமிக்கப்பட்டார்.

அரசியல்
-------

1972-இல் மாநிலங்களவை உறுப்பினராக நியமிக்கப்பட்டார். இந்திய அரசின் இரயில்வே, கனரகத் தொழில்கள், உருக்கு மற்றும் சுரங்கத் துறைகளின் அமைச்சராக செயல்பட்டவர்.
1977-இல் உடுப்பி நாடாளுமன்ற மக்களவைத் தொகுதிலிருந்து இந்திய தேசிய காங்கிரசு கட்சியின் வேட்பாளராக தேர்ந்தெடுக்கப்பட்டவர்.

விருதுகள்
---------

1972-இல் டி. ஏ. பைக்கு இந்திய அரசு பத்ம பூசண் விருது வழங்கி பாராட்டியது. டி. ஏ. பைக்கு 1973-இல் கர்நாடகப் பல்கலைக்கழகமும், 1975-இல் ஆந்திரா பல்கலைக்கழகமும் **கௌரவ டாக்டர் விருது** வழங்கி பாராட்டியது.

மேற்கோள்கள்
-----------

1. ↑  T. A. Pai Management Institute (TAPMI), Manipal, Karnataka
2. ↑  TAPMI gets global accreditation
3. ↑
4. ↑  Padma Bhushan Awardees
**மாவட்ட கால்நடை பண்ணை, செட்டிநாடு** என்பது தமிழ்நாடின், சிவகங்கை மாவட்டம், செட்டிநாட்டில் உள்ள ஒரு கால்நடைப் பண்ணையாகும். இந்தப் பண்ணையானது 1957-ஆம் ஆண்டு 1,907.32 ஏக்கர் பரப்பளவில் துவக்கப்பட்டது. இதில் 300 ஏக்கரில் மானாவாரி ஆராய்ச்சி நிலையம், 30 ஏக்கரில் தேசிய திறந்தவெளி சேமிப்புக் கிடங்கு இயங்கிவருகின்றன. மீதமுள்ள இடமானது கால்நடைப் பண்ணைக்குப் பயன்படுத்தப்பட்டு வருகின்றது. இப்பண்ணையில், ஜெர்சி கலப்பினம், தார்பார்கர் மாடு போன்ற மாட்டினங்களும், இராமநாதபுரம் வெள்ளை செம்மறியாடுகள், ஜமுனாபாரி வெள்ளாடுகள், லார்ஜ் ஒயிட் யார்க்‌ஷயர் பன்றி இனம் ஆகியவை வளர்க்கப்படுகின்றன. இங்கு வளர்க்கப்படும் இந்த கால்நடைகளின் கன்றுகள் அரசு நிர்ணயித்த விலைக்கு விவசாயிகளுக்கு விற்கப்படுகிறன்றன. தமிழ்நாட்டில் உள்ள அரசு கால்நடைப் பண்ணைகளில் தார்பார்கர் மாடுகள் பண்ணையில் மட்டுமே உள்ளதால், அவை இங்கு மட்டுமே கிடைக்கின்றன.

மேற்கோள்கள்
-----------

1. ↑  சுப. ஜனநாயகச்செல்வம் (8 சூலை 2015). "செட்டிநாடு அரசு கால்நடைப் பண்ணையில் ராஜஸ்தான் தார்பார்கர் இன பசுமாடுகள்: விவசாயிகள் வரவேற்பு". *செய்தி*. இந்து தமிழ். 9 மே 2019 அன்று பார்க்கப்பட்டது.
2. ↑  "செட்டிநாடு கால்நடை பண்ணை மருத்துவ கல்லூரியாக மாறுமா? புல் வளர்ப்பு கூடமாகவே தொடரும் அவலம்". *செய்திக் கட்டுரை*. தின மலர். 7 ஆகத்து 2015. 9 மே 2019 அன்று பார்க்கப்பட்டது.
3. ↑  "கொள்கை விளக்கக் குறிப்பு 2009-2010" (PDF). கால்நடை பராமரிப்புத் துறை. 8 மே 2019 அன்று பார்க்கப்பட்டது.
**ஹவோர்த்** (Haworth) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்ஜென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 6.102 சதுர கிலோ மீற்றர் பரப்பளவைக் கொண்டுள்ளது. இதில் 5.037 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 1.065 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 3,382 ஆகும். ஹவோர்த் நகரத்தின் மக்கள் தொகை அடர்த்தி ஒரு கிலோ மீற்றருக்கு 671.5 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
போரான் நியூட்ரான் பிடிப்பு மருத்துவம் (Boron neutron capture therapy ) என்பது இன்றும் ஆய்வுலுள்ள ஓர் புதுமையான கதிர் மருத்துவ முறையாகும். இங்கு புற்றுநோய் கண்டுள்ள புதுவளர்ச்சித்(neoplasm ) திசுக்களில் போரான் சேருமாறு, போரான் கலந்துள்ள
மருந்து ஊசிமூலம் நோயாளிக்கு செலுத்தப்படுகிறது. மருந்திலுள்ள போரான் புற்றுது திசுவில் உள்ள நிலையில் வேகம் குறைந்த வெப்ப நியூட்ரான்களால் தாக்கும் போது போரான் அணுக்கள் நியூட்ரான்களை ஏற்கின்றன. இதன் காரணமாக அணுக்கரு வினை நிகழ்ந்து லிதியமும் ஆல்ஃபா துகள்களும் தோற்றுவிக்கப் படுகின்றன. இந்த ஆல்ஃபா
துகள்களின் ஆற்றல் 2.79மி. எ.வோ(MeV)ஆகும். அதன் செல்தொலைவு (Range) திசுக்களில் 11 மைக்ரான்களாகும். ஆல்ஃபா துகள்களும் பின் உந்த லிதியமும் தங்கள் ஆற்றலை புற்றுத் திசுக்களில் இழந்து இவைகள் அழிய காரணமாகின்றன. இதுபோல் கடோலினியம் நியூட்ரான் பிடிப்பு மருத்துவம் மூளைப் புற்று நோய்க்கு பயன் படுகிறது. 

போரான் -10 உடன் ஒரு நொதுமி (நியூட்ரான்) சேர்ந்து போரான் 11 ஆவதையும், விளைபொருள்களாக இலித்தியம் அணுவும் 2.79 மெகா எதிர்மின்னி வோல்ட்டு ஆற்றலுடைய ஆல்ஃபா துகள் வெளிப்படுவதையும் காட்டும் குறியீடு:

10 B +n → 11B →→ 7Li + α (2.79 MeV)
**பரீசு அலெக்சாந்திரவிச் வரண்சோவ்-வெல்யமீனவ்** (உருசியம்: Борис Александрович Воронцов-Вельяминов ஆங்கில மொழி: *Boris Aleksandrovich Vorontsov-Velyaminov*) (பிப்ரவரி 14, 1904 - ஜனவரி 27, 1994) ஒரு சோவியத்/உருசியரும் வானியற்பியலாளரும் ஆவார். இவரது பெயர் சிலவேளைகளில் **வரண்சோவ்-வெல்யமீனவ்** எனவும் வழங்கப்படும்.

உடுக்கண வெளித் தூசுகள் ஒளியை உட்கவர்தலைத் தனித்துக் கண்டுபிடித்தார். இதையே இராபெர்ட் ஜூலியசு திரம்பிலர் என்பவரும் தனித்துக் கண்டறிந்தார். இவர் இப்போது வரண்சோவ்-வெல்யமீனவ் பால்வெளிகள் (இது *ஊடாட்டப் பால்வெளிகளின் வான்படமாகும்*) என வழங்கும் பால்வெளிகளின் அட்டவணையைத் தொகுத்தார். மேலும் இவர் இதைவிட மிகப்பெரியதும் பொதுவானதுமான பால்வெளிகளின் பொது அட்டவணையையும் (இது *பால்வெளிகளின் புறவடிவியல் அட்டவணை*) தொகுத்தார். இவர் கோளியல் ஒண்முகில்களை ஆய்வு செய்து அவற்றைத் தனிவகையாகப் பிரித்தார். இவர் உருசிய மொழியில் தொடக்கநிலைப் பள்ளிக்கும் உயர்நிலைப் பள்ளிக்கும் தரமான வானியல் பாட நூல்களை எழுதியுள்ளார்.

மேற்கோள்கள்
-----------

* Literatur von und über Boris Alexandrowitsch Woronzow-Weljaminow im Katalog der Deutschen Nationalbibliothek

வெளி இணைப்புகள்
---------------

* The Catalogue of Interacting Galaxies by Vorontsov-Velyaminov
* போரிசு அலெக்சாந்திரோவிச் வொரந்த்சோவ்-வெல்யமினோவ் இன் அல்லது அவரைப் பற்றிய ஆக்கங்கள் நூலகங்களில் (WorldCat catalog)
|  |
| --- |
| இக்கட்டுரை பின்வரும் தலைப்பிலான தொடர்களில் ஒன்று: 
**நூல் வடிவமைப்பு** |
| * பொதுவான பக்க அமைவு மற்றும் அச்சுக்கோர்வைத் தெரிவுகள்
* முன் அட்டை, பின் அட்டை
* அந்தலைத்தாள்கள்
* முன் பகுதி
	+ குறைத் தலைப்பு
	+ முன்படப்பக்கம்
	+ தலைப்புப் பக்கம்
	+ பதிப்பு அறிவித்தல்
	+ காணிக்கை
	+ உள்ளடக்க அட்டவணை
	+ படிமங்கள் பட்டியல்
	+ அட்டவணைகள் பட்டியல்
	+ அணிந்துரை
	+ முன்னுரை
	+ நன்றியுரை
	+ அறிமுகம்
	+ நூன்முகம்
* உடல் பகுதி:
	+ அத்தியாயம்
	+ பிரிவுகள்
* பின் பகுதி
	+ பின்னுரை
	+ முடிவுரை
	+ பிற்குறிப்பு
	+ பின்னிணைப்புக்கள்
	+ சொல் விளக்கம்
	+ நூற்பட்டியல்
	+ சுட்டி
	+ பிழை திருத்தம்
	+ முடிப்பு
 |

1722 ஆம் ஆண்டைச் சேர்ந்த மத்தியாசு குளொசுத்தர்மேயிர் என்னும் நூலின் முன்படப்பக்கத்தையும், தலைப்புப் பக்கத்தையும் காட்டும் படம்.
**முன்படப்பக்கம்** என்பது ஒரு நூலில், தலைப்புப் பக்கத்துக்கு எதிர்ப் பக்கத்தில் காணப்படும் படத்துடன் கூடிய ஒரு பக்கம் ஆகும். தலைப்புப் பக்கத்தை விரிக்கும்போது பொதுவாகத் தலைப்புப் பக்கம் வலப்பக்கத்திலும், முன்படப்பக்கம் இடப்பக்கத்திலும் இருக்கும். விவிலியம் போன்ற மதிப்புமிக்க பழைய நூல்களில் இப் பக்கம் நுணுக்கமான அழகூட்டல்களுடன் கூடிய பக்கமாக அமையும். இவ்வாறான பல படங்கள் புகழ்பெற்ற வரைகலை உருப்படிகளாகவும் உள்ளன. நூலின் உள்ளடக்க விடயத்துடன் தொடர்புள்ள படங்களே இப்பக்கத்தில் அமைவது வழக்கம். இது நூலில் விவரிக்கப்படும் ஒரு காட்சியாகவோ அல்லது ஒளிப்படங்களாகவோ இருக்கலாம். தற்கால நூல்களில் இப்பக்கம் காணப்படுவது குறைவு.

இவற்றையும் பார்க்கவும்
----------------------

* நூல் வடிவமைப்பு
**போரிசு வசீலியேவிச் நியூமரோவ்** *(Boris Vasilyevich Numerov)* (உருசியம்: Борис Васильевич Нумеров; ஜனவரிi 29, 1891—செப்டம்பர் 13, 1941) ஓர் உருசிய வானியலாளரும் நில அளக்கையியலாளரும் புவி இயற்பியலாளரும் ஆவார். இவர் நவகோரதில் பிறந்தார். இவர் 1913 இல் புனித பீட்டர்சுபர்கு பல்கலைக்கழகத்தில் பட்டம் பெற்றார். இவர் பல வானியல், கனிமவியல் கருவிகளை உருவாக்கியுள்ளார். இவரது பெயரில் கணினி நெறிநிரல்களும் அறிவியல் முறைகளும் வழங்குகின்றன. இவர் அறிவியல் கல்விக்கழக உறுப்பின்ர்; 1913 முதல்1915 வரை புல்கோவோ வான்காணக நோக்கீட்டாளர்; புனித பீட்டர்சுபர்கு அரசு பல்கலைக்கழகத்தில் 1915 முதல் 1925 வரை அதன் வான்காணக வானியலாளர். மேலும் இவர் புவி இயற்பியல் மையத்தின் காணக இயக்குநராக 1926 முதல் 1927 வரை இருந்துள்ளார். அதோடு 1924 முதல் 1937 வரை இலெனின்கிராது பல்கலைக்கழகத்தில் பேராசிரியராகவும் இருந்துள்ளார். இவர் இலெனின்கிராதில் உள்ள வானியல் நிறுவனத்தை நிறுவி, அதன் இயக்குந்ரகவும் இருந்தார்.

இவர்1936 இல் விண்மீன்களின் ஆய்வில் புனித பீட்டர்சுபர்கு பல்கலைக்கழகத்தில் உள்ள தன் ஆய்வகத்தில் பயன்படுத்த, வாலசு எக்கர்ட் ஆய்வகத்துக்குச் சென்று அவரது துளையிட்ட அட்டை எந்திரத்தைப் பார்வையிட்டார்.

இவர் 1936 இல் சிறைபிடிக்கப்பட்டு 10 ஆண்டுகள் கடும் உழைப்புத் தண்டனை வழங்கப்பட்டார் (இது புல்கோவோ ஒறுப்புகளில் அடங்கும். இதில் பல வானியலாளர்கள் ஒடுக்கப்பட்டனர்). இவர் மீது செருமானியச் சம்பளத்தில் ஒற்றராகப் பணிபுரிந்ததாகக் குற்றம் சாட்டப்பட்டது. இதற்குச் சான்றாக செருமானிய வானியலாளர் குறுங்கோள் 1206 நியுமெரோவியாவுக்கு இவரது நினைவாகப் பெயர் இட்டது கருதப்பட்டுள்ளது. இவர் மற்ற ஆசியல் கைதிகளுடன்1941 செப்டம்பரில் ஓரியோல் சிறையில் மாஸ்கோ செருமனிவசம் வீழ்வதற்கு முன்பு தூக்கில் இடப்பட்டதாக நம்பப்படுகிறது. ஆனால் பின்னர் 1957 இல் இவரது நினைவேந்தல் புத்துயிர்ப்பிக்கப்பட்டது.

இவரது நினைவாக, நிலாவின் நியூமெரோவ் குழிப்பள்ளமும் 1931 இல் ஐடல்பர்கில் செருமானிய வானியலாளர் கண்டுபிடித்த சிறுகோள் 1206 நியூமெரோவியாவும் பெயர் இடப்பட்டுள்ளன.

குறிப்புகள்
-----------

1. 1 2  Sookahet, Gérard (29 April 2006). *La Méthode de Numerov*. .
2. 1 2  Schmadel, Lutz D. (2003). *Dictionary of Minor Planet Names – (1206) Numerowia*. Springer Berlin Heidelberg. பக். 101. பன்னாட்டுத் தரப்புத்தக எண்:978-3-540-29925-7.. பார்த்த நாள்: November 2015.
3. ↑  When computers were human பரணிடப்பட்டது 2012-02-24 at the வந்தவழி இயந்திரம் (an incorrect date of 1938 for this visit is given in the following timeline: Computing at Columbia Timeline)
4. ↑  Russian Wiki
5. ↑  Computing at Columbia Timeline

வெளி இணைப்புகள்
---------------

* Gérard Sookahet, *La Méthode de Numerov pour Résoudre les Equations Différentielles du 2nd Ordre*, PDF
**போலந்து இறப்பில்லா ஆட்டம்** (*Polish Immortal*) என்பது கிளிங்சுபெர்க்கு மற்றும் மிகியூல் நச்தோர்ப் இருவருக்கும் இடையில் வார்சாவில் நடைபெற்ற சதுரங்கப் போட்டியைக் குறிக்கும். கருப்புக் காய்களுடன் விளையாடிய நச்தோர்ப்பு தன்னுடைய நான்கு சிறிய காய்களையும் தியாகம் செய்து வெற்றி பெறுவார். எனவேதான் இந்த ஆட்டம் இறப்பில்லா ஆட்டம் என்று கொண்டாடப்படுகிறது.
போட்டி நடைபெற்ற ஆண்டு 1930 அல்லது 1935 ஆக் இருக்கலாமென சில ஆதாரங்கள் தெரிவிக்கின்றன. அதன் அடிப்படையில்தான் வெள்ளைக் காய்களுடன் விளையாடியவர் பெயர் கிளக்சுபெர்க் எனக் கூறப்படுகிறது. காரி காசுபரோவ் 1928 இல் இந்த ஆட்டம் நடைபெற்றது என்கிறார். அவரேதான் வெள்ளை ஆட்டக்காரரின் பெயர் கிளிங்சுபெர்க்கு என்கிறார். மேலும் இந்த உண்மைகளை நச்தோர்ப்புக்கும் அவருடைய மகளுக்கும் தெரிவிக்கிறார்
வார்ப்புரு:AN chess.

ஆட்டம்
------

வெள்ளை: கிளிங்சுபெர்க்கு  

கருப்பு:நச்தோர்ப்பு  

திறப்பு: டச்சு தற்காப்பு இ.சி.ஓ ஏ85  

**1. d4 f5 2. c4 Nf6 3. Nc3**

2.c4 மற்றும் 3.Nc3 உடன் டச்சு தற்காப்பு ஆட்டம்.
**3... e6 4. Nf3 d5 5. e3** 

சேவியெல்லி டார்டாகோவர் 5.Bf4. நகர்வைப் பரிந்துரைக்கிறார்.
**5... c6 6. Bd3 Bd6 7. 0-0 0-0 8. Ne2**

இங்கு 8.Ne5 நகர்வை டார்டாகோவர் பரிந்துரைக்கிறார். தொடர்ந்து 9.f4, சுடோன்வாலை எதிர்த்து மற்றொரு சுடோன்வால்
**8... Nbd7 9. Ng5?**

வெள்ளையின் இந்த நகர்வு ஒரு தவறான நகர்வாகும். ஒரு சிப்பாய் இழக்கப்படுகிறது. ஆனால் உண்மையில் நிலைமை நினைத்ததை விட சிக்கலாகிறது.
**9... Bxh2+! 10. Kh1!?**

10.Kxh2 Ng4+ 11.Kh1 Qxg5 என்று விளையாடினால் கருப்பு அனுகூலம் அடைகிறார். 10.Kh1 நகர்வுக்குப் பின்னர் Nxe6 என அச்சுறுத்தலாம். ஒரு காயை எடுத்துக் கொள்ளலாம். அல்லது g3 அல்லது f4 என நகர்த்தி கருப்பு மந்திரியை வலையில் சிக்க வைக்கலாம்
**10... Ng4! 11. f4**

g5 இல் இருக்கும் குதிரையைப் பாதுகாக்கவும் கருப்பு மந்திரி தப்பிச்செல்லும் பாதையை மூடுவதும் வெள்ளையின் திட்டம். எனவே தான் 11. f4 என்று விளையாடுகிறார். ஒருவேளை 11.Nxe6? என்று விளையாடினால் கருப்பு ராணி Qh4! வந்து சிலைமை சிக்கலாகிவிடும்.
**11... Qe8 12. g3 Qh5 13. Kg2** (படம்)

 13.Kg2; நகர்வுக்குப் பின்னர் நிலை. வெள்ளை ராசாவை வேட்டையாட கருப்பு இங்கிருந்துதான் பல தியாகங்களை கொடுக்க ஆரம்பிக்கிறது.
கருப்பு மந்திரியை வெள்ளையின் காய்கள் சூழ்ந்து கொண்டன. தொடர்ந்து Rh1, Nf3, மற்றும் Nxh2 என்று விளையாடி அதை அடிக்கப்போவதற்கான அச்சுறுத்தலும் உள்ளது. 

**13... Bg1!!**

வெள்ளை ராசாவின் மீது தொடர் தாக்குதல் நிகழ்த்த வேண்டி கருப்பு இங்கு தன்னுடைய மந்திரியை தியாகம் செய்கிறார்.
1**4. Nxg1**

14.Kxg1? அடித்தால் Qh2# என ஆட்டம் முடிந்துவிடும் அல்லது 14.Rxg1? அடித்தால் Qh2+ மற்றும் 15...Qf2# என்றும் ஆட்டம் முடிந்துவிடும்.

**14... Qh2+ 15. Kf3 e5! 16. dxe5 Ndxe5+ 17. fxe5 Nxe5+ 18. Kf4 Ng6+ 19. Kf3 f4!!**

20...Ne5# என்று அச்சுறுத்தல் மற்றும் 20...Bg4+ .
**20. exf4**

ஒருவேளை 20.Bxg6 என்றால் கருப்பு …Bg4+ 21.Kxg4 Qxg3+ 22.Kh5 hxg6+ 23.Kxg6 Rf6+ 24.Kh5 Rh6#
**20... Bg4+!! 21. Kxg4 Ne5+! 22. fxe5 h5# 0–1**

மேற்கோள்கள்
-----------

1. ↑  Chess Notes by Edward Winter – note 3615
2. ↑  Garry Kasparov, *My Great Predecessors, Part IV*, Gloucester Publishers, 2004, p. 115.
3. ↑  Tartakower, in Horowitz and Battell, p. 93.
4. ↑  Tartakower, in Horowitz and Battell, p. 93.
**புத்திரகவுண்டன்பாளையம்** ( *Puthiragoundampalayam*) என்பது இந்தியாவின், தமிழ்நாடு மாநிலத்திலுள்ள சேலம் மாவட்டம், பெத்தநாயக்கன்பாளையம் ஊராட்சி ஒன்றியத்தில் அமைந்துள்ள ஒரு சிற்றூர் ஆகும். இது புத்திரகவுண்டன்பாளையம் ஊராட்சிக்கு உட்பட்டது.

அமைவிடம்
--------

இந்த ஊரானது மாவட்ட தலைநகரான சேலத்தில் இருந்து 40 கிலோமீட்டர் தொலைவிலும், நல்லம்பள்ளியில் இருந்து 6 கிலோமீட்டர் தொலைவிலும், பெத்தநாயக்கன்பாளையத்தில் இருந்து ஒரு கிலோமீட்டர் தொலைவிலும், மாநிலத் தலைநகரான சென்னையில் இருந்து 290 கிலோமீட்டர் தொலைவிலும் உள்ளது.

மக்கள் வகைபாடு
--------------

2011 மக்கள் தொகை கணக்கெடுப்பின்படி இந்த கிராமத்தில் 588 வீடுகள் உள்ளன. மொத்த மக்கள் தொகையானது 2315 ஆகும். இதில் பெண்களின் எண்ணிக்கை 1166 என்றும், ஆண்களின் எண்ணிக்கை 1149 என்றும் உள்ளது. கல்வியறிவு பெற்றவர்கள் விகிதம் 63.9 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

ஊரின் தனிச்சிறப்பு
------------------

இந்த ஊரின் முத்துமலையில் முருகன் கோயில் அமைந்துள்ளது. இந்தக் கோயிலில் மலேசியாவின் பத்து மலை முருகன் சிலையைவிட உயரமாக அதாவது 111 அடி உயரத்தில் முருகன் சிலை அமைக்கபட்டுள்ளது. இதுவே தற்போது உலகின் உயரமான முருகன் சிலையாகும். இந்தச் சிலையானது பீடத்துடன் சேர்த்து 146 அடி உயத்தில் உருவாக்கபட்டுள்ளது. இச்சிலையை பத்துமலை முருகனை உருவாக்கிய சிற்பிகளே உருவாக்கியுள்ளனர்.

மேற்கோள்
--------

1. ↑  "Puthiragoundampalayam Village". *www.onefivenine.com*. 2022-01-16 அன்று பார்க்கப்பட்டது.
2. ↑  "உலகின் மிக உயரமான 146 அடி முருகன் சிலை: பணி தீவிரம்". *தினமலர்*. 2022-01-16 அன்று பார்க்கப்பட்டது.
ஜூலை 22, 1944 இல் வெளியிடப்பட்ட PKWNஇன் அறிக்கையை வாசிக்கும் போலந்தின் பொதுமகன்
**போலந்தின் தேசிய விடுதலைக்கான குழு** (*Polish Committee of National Liberation*; போலிய மொழி: *Polski Komitet Wyzwolenia Narodowego*, *PKWN*), என்பது ஜூலை 21, 1944 இல் அதிகாரபூர்வமாக அறிவிக்கப்பட்ட ஓர் இடைக்கால அரசாகும். இது **லூப்லின் குழு** எனவும் அழைக்கப்படுகிறது. அந்நாளில் நாடு கடந்த நிலையில் இருந்த போலந்து அரசுக்கெதிராக சோவியத் ஒன்றியத்தின் ஆதரவுடன் நாட்டின் தேசியக் கவுன்சிலில் உத்தரவின் பேரில் இந்த இடைக்கால அரசு அமைக்கப்பட்டது. நாசி ஜெர்மனிகளிடம் இருந்து மீள்விக்கப்பட்ட பகுதிகளை இது தனது கட்டுப்பாட்டில் வைத்திருந்தது.

ஜூலை 22, 1944 இக்குழுவின் அறிக்கை (*Manifesto of the Polish Committee of National Liberation*) வெளியிடப்பட்டது. அரசியல், சமூக, மற்றும் பொருளாதார மாற்றங்களையும் நாசிகளுக்கெதிரான போரை முன்னெடுத்துச் செல்லவும் இவ்வறிக்கை முன்வைத்தது. அத்துடன் நாட்டின் தொழிற்சாலைகளை அரசுடமை ஆக்கும் திட்டத்தையும் அறிவித்தது. நாடுகடந்த நிலையில் இருந்த போலந்து அரசை அது நிராகரித்து "போலந்தின் தேசிய விடுதலைக்கான குழு"வே நாட்டின் அதிகாரபூர்வ அரசாகவும் அறிவித்தது. இதனை அடுத்து சோவியத்தின் அதிகாரத்தின் கீழிருந்த போலந்தின் பல பிரதேசங்களின் ஆட்சி இக்குழுவிடம் கையளிக்கப்பட்டது. ஆனாலும் இப்பிரதேசங்களை பாதுகாப்பு "மக்கள் கமிசார்" என்றழைக்கப்பட்ட சோவியத் காவல்துறையினரிடமும், செம்படை (*Red Army*) இடமுமே இருந்தன. ஆகஸ்ட் 1, 1944இலிருந்து இக்குழு லூப்லின் என்ற இடத்தைத் தலைமையகமாகக் கொண்டு இயங்கியது. நிக்கலாய் புல்கானின் என்பவர் சோவியத் நிர்வாகியாக இருந்தார்.

போலந்தின் பல்வேறு கம்யூனிச, மற்றும் இடதுசாரி அமைப்புகளின் தலைவர்கள் இக்குழுவில் உறுப்பினர்களாக இருந்தனர். இதன் தலைவராக போலந்து சோசலிசக் கட்சித் தலைவர் எட்வேர்ட் ஒசோப்கா-மொராவ்ஸ்கி இருந்தார்.

ஜூலை 22, 1944 இல் விடுக்கப்பட்ட *போலந்தின் தேசிய விடுதலைக்கான குழு*வின் அறிக்கை
நாடுகடந்த நிலையில் இருந்த போலந்து அரசின் சில முக்கிய உறுப்பினர்கள் டிசம்பர் 31 1944இல் இடைக்கால அரசில் இணைந்தனர். ஜனவரி, 2945 இல் தலைநகர் வார்சாவை சோவியத் ஒன்றியம் நாசிகளிடம் இருந்து கைப்பற்றியதை அடுத்து அது போலந்துக் குடியரசின் இடைக்கால அரசிடம் ஒப்படைக்கப்பட்டது. தேர்தல்கள் இடம்பெறும் வரையில் இவ்வரசே இப்பகுதிகளை ஆண்டது.

பனிப்போர்
---------

முதன்மைக் கட்டுரை: பனிப்போர்
ஜோசப் ஸ்டாலினின் சோவியத் ஆதரவுடன் *போலந்தின் தேசிய விடுதலைக்கான குழு* அமைக்கப்பட்டதை அடுத்து சோவியத் ஒன்றியத்துக்கும் நேச நாடுகளுக்கும் இடையில் முறுகல் நிலை ஆரம்பித்தது. இது பின்னர் பனிப்போர் ஆரம்பிக்கக் காரணமாக இருந்தது.

போலந்தில் ஏற்பட்டதைப் போன்ற நிகழ்வுகள் கிழக்கு ஐரோப்பாவில் செம்படையின் கட்டுப்பாட்டில் இருந்த பல நாடுகளில் இடம்பெற ஆரம்பித்தன. ருமேனியாவில் மார்ச் 1945 இல் ருமேனியக் கம்யூனிஸ்ட் கட்சி ஆட்சியைப் பிடித்தது.

இந்த மாற்றங்கள் மேற்குலக நாடுகளுக்கு பெரும் அதிர்ச்சியை அளித்தது. குறிப்பாக, கிழக்கு ஐரோப்பிய நாடுகளில் மக்களாட்சி முறையிலான தேர்தல்கள் நடத்துவதற்கு யால்ட்டா மாநாட்டில் ஸ்டாலின் உடன்பட்டிருந்தார்.

வெளி இணைப்புகள்
---------------

* Mission to Moscow பரணிடப்பட்டது 2008-12-14 at the வந்தவழி இயந்திரம், *டைம்*, Aug. 7, 1944
**புனித பீட்டர் மற்றும் புனித பவுல் சிரிய மரபுவழித் திருச்சபை தேவாலயம்** (*St. Peter and St. Paul's Church, Kolenchery*) என்பது இந்தியாவின், கேரளத்தின், எர்ணாகுளத்தில் உள்ள கோலன்சேரியில் அமைந்துள்ள ஒரு கிருத்துவ தேவாலயம் ஆகும். இது ஏழாம் நூற்றாண்டில் நிறுவப்பட்டது.  பின்னர் அண்மையில் 1963 இல் இந்த தேவாலயம் மீண்டும் கட்டபட்டது. இதில் பல அழகிய ஓவியங்கள் உள்ளன. 

மலங்கரா சிரிய மரபுவழி திருச்சபை தேவாலயத்திற்கும் யாக்கோபிய சிரியன் கிறிஸ்தவ தேவாலயத்திற்கும் இடையிலான பிரச்சினைகள் காரணமாக தேவாலயம் பல ஆண்டுகளாக மூடப்பட்டிருந்தது. நீதிமன்ற உத்தரவையும் வாக்குறுதிகளையும் அமல்படுத்தாமல் இருந்த அரசாங்கத்தின் நிலையை பல ஆண்டுகளாக தேவாலய உறுப்பினர்கள் எதிர்த்து வந்தனர். உச்சநீதிமன்றத்தின் கூற்றுப்படி, 2016 பிப்ரவரி 16, அன்று, மலங்கரா சிரிய மரபுவழி திருச்சபை தேவாலயம் மற்றும் யாக்கோபிய சிரிய கிறிஸ்தவ தேவாலயம் ஆகியவற்றிற்கு இணையாக தேவாலயம் மீண்டும் திறக்கப்பட்டுள்ளது. இந்திய உச்ச நீதிமன்ற உத்தரவுபடி 2017 ஜூலை 3 முதல் தேவாலயம் முற்றிலும் மலங்கரா சிரிய மரபுவழி திருச்சபை தேவாலயத்திற்கு சொந்தமானது என்று ஆனது.

ஏழாம் மார் தோமாவின் கல்லறை
--------------------------

திருச்சபைகளுக்குச் சென்றபோது, ஏழாம் மார் தோமா கண்டநாடு தேவாலயத்தில் இறந்தார்; அவரது உடல் கடமட்டம் தேவாலயத்திற்கு கொண்டு செல்வதற்காக கொண்டு சென்றனர், வழியில் உடலை கோலஞ்சேரி தேவாலயத்தில் மரியாதை செலுத்துவதற்காக கொண்டு சென்றனர். அவர் சிலகாலம் கோலஞ்சேரி தேவாலயத்தின்  குடியிருப்பில் தங்கி இருந்ததால், சடலத்தை அங்கேயே அடக்கம் செய்யுமாறு பாரிஷனர்கள் கோரினர். இந்தக் கோரிக்கை ஏற்றுக் கொள்ளப்பட்டு, மார் தோமா VII 1809 ஆம் ஆண்டு 22 ஆம் தேதி மிதுனம் (ஜூலை 5) அன்று கோலஞ்சேரி தேவாலயத்தில் அடக்கம் செய்யப்பட்டார்.

குறிப்புகள்
-----------

1. ↑  "Fractured Faith: Two church factions clash over a disputed shrine in Kerala". *இந்தியா டுடே*. 24 September 2011. .
2. ↑  "Kolenchery Church Updates".
3. ↑  "Spiritual forefathers". pakalomattamfamily.org. 8 November 2014 அன்று மூலம் பரணிடப்பட்டது.

வெளி இணைப்புகள்
---------------

* மலங்கரா ஆர்த்தடாக்ஸ் சர்ச் வலைத்தளம்
**புனித மலர்** (*The Holy Flower*) அல்லது **ஆலனும் புனித மலரும்** (*Allan and the Holy Flower*, அமெரிக்காவில்) என்பது 1915 ஆம் ஆண்டில் எச். ரைடர் அக்கார்டு என்பவரால் ஆலன் குவாட்டர்மைனைப் பற்றி எழுதப்பட்ட ஆங்கிலப் புதின நூல் ஆகும். இது முதன்முதலில் தி வின்ட்ஸ்சொர் நாளிதழில் தொடராக வெளிவந்தது. இந்தப் புதினத்தின் மூலக்கதை குவாட்டர்மைன் ஒரு மர்ம மலரைத் தேடி மாட்டுவண்டியில் ஆப்பிரிக்காவுக்கு செல்வது பற்றி ஆகும்.

கதை
---

சகோதரர் ஜான் என்பவா் ஆப்பிரிக்காவில் மர்ம மலரை பல ஆண்டுகளாக தேடி அலைந்து கொண்டிருந்தார். இறுதியில் ஆலன் என்பவருக்கு அந்த அரிய மலர் கிடைத்தது. ஆலன் அந்த மலரை எடுத்துக்கொண்டு இங்கிலாந்து வந்தடைந்தார். அங்கு அவர் ஸ்டீபன் சோமர்சு என்பவரை சந்தித்தார். அங்கு கலப்பு சந்தை ஏலத்தில் சோமர்ஸ் அந்த அரிய மலருக்கு ஒரு பெரிய தொகையை கொடுப்பதை நிறுத்திக் கொண்டார். ஆனால் சோமர்சின் தந்தை அந்த மலரை விலை கொடுத்து வாங்க முன் வந்தார். ஆனால் சோமர்சின் சொத்துரிமையை கொடுக்க மறுத்தார். ஆனாலும் ஸ்டீபன் அந்த மலரை விற்று ஆப்பிரிக்காவுக்கு பயணம் மேற்கொண்டு மிகப் பெரிய மற்றும் அரிய பழத்தோட்டத்திலிருந்து உண்மையான ஆலன் உருவத்தை மீட்டெடுத்தார்.

மேற்கோள்கள்
-----------

1. ↑  H. Rider Haggard - The Holy Flower

வெளி இணைப்புகள்
---------------

* *Allan and the Holy Flower* at குட்டன்பேர்க் திட்டம்
* Dagny's Reviews > Allan and the Holy Flower
**புனித தாமஸ் சிரோ மலபார் கத்தோலிக் சர்வதேச ஆலயம், மலையாற்றூர்** (அல்லது **மலையாற்றூர் தேவாலயம்** ,*The St Thomas Syro malabar catholic International Shrine, Malayattoor* (or *Malayatoor Church*) என்பது உலகின் எட்டு சர்வதேச ஆலயங்களில் ஒன்றாகும், இது இந்தியாவின் கேரளத்தின் எர்ணாகுளம் மாவட்டம் அங்கமாலி மலையாற்றூரில் அமைந்துள்ளது. இந்த தேவாலயம் மலையாற்றூர் குன்றின்மீது 609 மீட்டர் உயரத்தில் அமைந்துள்ளது. 

மலையாற்றூர் தேவாலயத்துக்கு இந்தியா மட்டுமல்லாது, உலகம் முழுவதிலுமிருந்து ஏராளமான பக்தர்கள் வருகின்றனர். இங்குள்ள தேவாலயம் உலகின் எட்டு சர்வதேச ஆலயங்களில் ஒன்றாக திரு ஆட்சிப்பீடத்தால் நியமிக்கப்பட்டுள்ளது.   கேரளத்தில் (அன்றைய தமிழகத்தில்) கிறித்தவத்தைப் பரப்புவதற்கு முன்முயற்சி எடுத்தவர்  புனித தாமஸ் அப்போஸ்தலன். இவர் கேரளத்தில் தரையிறங்கியபோது, இந்த தேவாலயம் அமைந்துள்ள இடத்தில் பிரார்த்தனை செய்ததாக நம்பப்படுகிறது. மலையாற்றூர் தேவாலயமானது  காலடி நகரிலிருந்து 15 கி.மீ. தொலைவிலும், கொச்சியில் இருந்து 47. கி.மீ. தொலைவிலும் அமைந்துள்ளது. மலையாற்றூர் மற்றும் கொடநாடு கிராமங்கள் பெரியாறின் எதிர்க்கரையில் அமைந்துள்ளன.

குறிப்புகள்
-----------

1. ↑  "International and National Shrines". gcatholic.org. 2014-06-06 அன்று பார்க்கப்பட்டது.
2. ↑  "The Hindu : Kerala / Kochi News : Malayattoor church festival held". hindu.com. 2012-11-07 அன்று மூலம் பரணிடப்பட்டது. 2014-06-06 அன்று பார்க்கப்பட்டது.
புனித மரியன்னை மேனிலைப் பள்ளி
**புனித மரியன்னை மேனிலைப் பள்ளி** (St. Mary's Higher Secondary School) திண்டுக்கல் மாவட்டத்தில் திண்டுக்கல் மாநகராட்சிப் பகுதியில் மாநகராட்சி அலுவலகம் அருகில் அமைந்துள்ளது. தமிழ்நாடு அரசு உதவி பெறும் பள்ளிகளில் ஒன்றான இப்பள்ளி ஏழைகளுக்கு கல்வி வழங்கும் பொருட்டு கத்தோலிக்க ஆலயத்தின் ஆணைப்படி இயேசு சபை சங்கத்தால் 1850 இல் நிறுவப்பட்டது.

இக்னேசியசு லயோலா
----------------

*இக்னேசியசு லயோலா*, c. 1620–22
**இக்னேசியசு லயோலா**( 1491- ஜூலை 31,1556 ) ஸ்பெயின் நாட்டில்  பாசுக்கு உயர்குடியிலிருந்து வந்தவர். இவர் இயேசு சபை சங்கத்தை நிறுவினார். 
மறுமலர்ச்சிக் காலத்தில் கிரேக்க- இக்னேசியசு மத தலைவராக உருவானார். இவர் கத்தோலிக்க திருச்சபை அதிகாரம் மற்றும் தலைமைக்கு கீழ்ப்படிந்தார்.

கல்வி நிறுவனம்
--------------

1524 மற்றும் 1537 ஆம் ஆண்டிற்கு இடையில், இக்னேசியசு ஸ்பெயின் மற்றும் பாரிசில் இறையியல் மற்றும் லத்தீன் படித்தார். 1540ல் திருத்தந்தை மூன்றாம் பவுல் (ஆட்சிக் காலம் 1534-1549) இக்னேசியசுக்கு கத்தோலிக்க திருச்சபையில் சீர்திருத்தம் கொணரவும் (Counter-Reformation) அதைக் காலத்தின் தேவைகளுக்கேற்ப புதுப்பிக்கவும் அங்கீகாரம் அளித்தார். அதன்படி இயேசு சபையால் புனித மரியன்னை மேனிலைப் பள்ளி திண்டுக்கல்லில் 1850 இல் நிறுவப்பட்டது. பள்ளி சூழல் பசுமையான விசாலமான மைதானம் மற்றும் பல விளையாட்டு துறைகள் கொண்டது.இப்பள்ளி மாணவர்கள் விளையாட்டு போட்டிகளில் சிறந்து விளங்குகின்றனர்.

குறிப்பிடத்தக்க நபர்கள்
-----------------------

1. நகைச்சுவை பட்டிமன்ற நடுவர் திண்டுக்கல் ஐ. லியோனி இப்பள்ளியில் ஆசிரியராகப் பணியாற்றியுள்ளார்

மேற்கோள்கள்
-----------

1. ↑  Idígoras Tellechea, José Ignacio (1994). "When was he born? His nurse's account". *Ignatius of Loyola: The Pilgrim Saint*. Chicago: Loyola University Press. பக். 45. பன்னாட்டுத் தரப்புத்தக எண்:0-8294-0779-0. .
2. ↑  "The Counter-Reformation". Washington State University. 2010-02-09 அன்று மூலம் பரணிடப்பட்டது. 2010-03-28 அன்று பார்க்கப்பட்டது.
3. ↑
**புனித பிரான்சிஸ் தேவாலயம், கோவா**, 1661 ஆம் ஆண்டில் போர்த்துகீசியர்களால் குறிப்பாக இந்தியாவின் போர்த்துகீசிய அரசப் பிரதிநிதியால் கட்டப்பட்டது.1517 இல் கோவாவில் வந்திறங்கிய எட்டு போர்த்துகீசிய பிரான்சிஸ்கன் பிரியர்களால்,புனித பிரான்சிஸ் தேவாலயம், ஒரு கன்னிமடத்துடன் நிறுவப்பட்டது.

கட்டமைப்பு
----------

கீழ்கண்ட தகவல்கள் புனித பிரான்சிஸ் திருச்சபையின் அருகில் உள்ள தகடு மீது காணப்படும் தகவல்களாகும். மூன்று அடுக்கு முகப்புக் கொண்ட இத்தேவாலயத்தில் ஒவ்வொரு பக்கத்திலும் எண்கோண கோபுரங்கள் உள்ளன மற்றும் தேவாலயத்தின் மத்தியில் புனித மைக்கேல் சிலை உள்ளது.முக்கிய நுழைவாயில் வட்ட பேலஸ்டர்கள் மற்றும் ரோஸெட் இசைக்குழுக்களால் அலங்கரிக்கப்பட்டுள்ளது. உட்புறத்திலுள்ள பெட்ரஸ் சுவர்கள், தேவாலயத்தைப் பிரிக்கிறது. பிரதான பலிபீடத்தின் மேல், புனித பிரான்சிஸின் சிரூபமும் மற்றும் இயேசு சிலுவையில் தொங்கிய நிலையிலுள்ள ஒரு பெரிய சிலையும் உள்ளது. இதற்கு கீழே புனித பீட்டர் மற்றும் புனித பவுல் சிலைகள் காணப்படுகின்றன. புனித பிரான்சிஸின் வாழ்க்கையை சித்தரிக்கும் வகையில் வண்ணமயமான காட்சிகள் நேவேவின் சுவர்களில் உள்ளன.

மேற்கோள்கள்
-----------

1. ↑  "The Convent and Church of St. Francis of Assisi". Tourism Department, Government of Goa. Archived from the original on 6 மே 2017.. பார்த்த நாள்: 18 May 2017.
2. ↑  "Church of Saint Francis of Assisi". *Encyclopædia Britannica*. .
3. ↑  "Old Goa – Walk amongst Heritage!". The Navhind Times. January 20, 2017. .
4. ↑  "A granary for North Goa once upon a time". Times of India. November 15, 2016. .
**பெலவாடி மல்லம்மா(Belawadi Mallamma)** இந்தியாவில் உள்ள கர்நாடக மாநிலத்தின் பெல்காம் மாவட்டத்தை சேர்ந்த வீராங்கனை ஆவார்.  இவர், மராட்டியர்களுக்கு எதிராகப் போராட மகளிர் இராணுவத்தை உருவாக்கிய முதல் பெண்மணி என்று கருதப்படுகிறார். இவர், 17 ஆம் நூற்றாண்டில் ஒரு பெண்கள் இராணுவத்தை கட்டமைத்து பயிற்சியளித்த இந்திய துணைக் கண்டம் வரலாற்றில் முதல் ராணி என்ற பெருமையையும் பெற்றவர் ஆவார்.

சுயசரிதை
--------

அவர் சோட் கிங் மதுலிங்க நாயக்காவின் மகள் மற்றும் கிங் இஷாபிரபுவின் மனைவி. சாவித்ரிபாய் என்றும் அழைக்கப்படும் பெலவாடி மல்லம்மா , இந்து சமூகத்தின் ராணி, மராட்டிய தளபதி தாதாஜி ரகுநாத் நெட்கருடன் தனது கணவரின் ராஜ்யத்தை பாதுகாக்கும் போது போராடினார். போரில், சிவாஜியின் சிப்பாய் அவள் சவாரி செய்திருந்த குதிரையின் காலை வெட்டினான்  அவள் விழுந்தாள். அவள் எழுந்து சண்டையிடத் தொடங்கியபோது, அவள் விரைந்து வந்து சிவாஜியின் படைகளால் சிறைபிடிக்கப்பட்டாள். பின்னர் அவர் சிவாஜியால் விடுவிக்கப்பட்டார்.  குதிரை மீது எதிரி துருப்புக்களுடன் சண்டையிட்டாள், *வீரகாச்சில்* சேலை *அணிந்தாள்* (சிப்பாயின் டக் - பின்புறத்தில் முன் *பிளவுகளின்* இறுக்கமான *டக்கிங்* ).

குறிப்புகள்
-----------

வெளி இணைப்புகள்
---------------


1. ↑  "The Saga of a Historic Education Society, BELAWADI". 2008-11-17 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "Women of prominence in Karnataka". 8 January 2014 அன்று மூலம் பரணிடப்பட்டது. 2008-11-17 அன்று பார்க்கப்பட்டது.
3. ↑  "Kamat's Potpourri: Education of Belavadi Mallamma". *www.kamat.com*. 2018-08-24 அன்று பார்க்கப்பட்டது.
4. ↑  "Women of India – Belawadi Mallamma, the first leader of women’s army in the country" (in en-US). *priya yavagal's Blog*. 2014-09-08.. பார்த்த நாள்: 2018-08-24.
5. ↑  "Translation of the speech originally delivered in Kannada". 28 January 2007 அன்று மூலம் பரணிடப்பட்டது. 2008-11-17 அன்று பார்க்கப்பட்டது.
**ஹர்ஷர்** (*Harsha*) **ஹர்ஷதேவன்**, (ஆட்சி 1089-1101 பொ.ச.) எனவும் அறியப்படும் இவர், இந்தியாவின் காஷ்மீரில் ஆட்சி செய்த ஓர் இந்து மன்னர். இவர் முதல் இலோகாரா வம்சத்தைச் சேர்ந்தவர். அந்த வம்சத்தின் இவர் கடைசி ஆட்சியாளராக இருந்தார். இராஜதரங்கிணியை எழுதிய கல்கணரின் கூற்றுப்படி, இவர் ஒரு கடவுளைப் போல மிகவும் அழகாக இருந்தார். காஷ்மீரின் மன்னன் கலசாவின் மகனான இவரது நடத்தை சமீபத்தில் விவாதத்திற்குரியது. இவர் திறமையானவராகவும், உன்னதமான அரசனாகவும் தனது ஆட்சியைத் தொடங்கினார். பின்னர் தனது செலவு பழக்கத்தால் நிதி சிக்கலில் சிக்கினார். இவர் பண்டிட் பிருத்வி நாத் கவுல் பம்சாய், தனது *எ ஹிஸ்டரி ஆஃப் காஷ்மீர்,* (பக். 143) என்ற நூலில் இவரது ஆட்சியில் மண்ணுக்கு கூட வரி விதிக்கப்பட்டதாக கல்கணர் குறிப்பிட்டுள்ளதாக எழுதியுள்ளார். இவரது படைகள் செய்த ஆடம்பரமான செலவும் அர்த்தமற்ற மகிழ்ச்சிக்கான கொண்டாட்டமும் இவரை கடுமையான நிதி சிக்கல்களில் சிக்க வைத்தது. இவர் தற்செயலாக பீமசாகி கோவிலில் பதுக்கி வைக்கப்பட்டிருந்த பொக்கிசங்களை கண்டுபிடித்தது, மற்ற கோவிலகளையும் கொள்ளையடிக்க இவரை தூண்டியது. மேலும் இவர் கடவுளர்களின் தங்கம் மற்றும் வெள்ளி உருவங்களையும் உருக்கத் தொடங்கினார்.

சமகால உரையிலிருந்து: இராஜதரங்கிணி
---------------------------------

கல்கணரின் இராஜதரங்கிணி, இவரைப் பற்றிய ஒரு சுவாரஸ்யமான விவரத்தைத் தருகிறது. கல்கணரின் தந்தை சம்பகா ஹர்ஷரிடம் அமைச்சராக இருந்தார். கல்கணர் ஜெயசிம்மன் காலத்தில் (பொ.ச.1127-59) எழுதினார்.

இவர் இந்து மற்றும் புத்த கோவில்களை அழித்தார். மேலும் கடவுள்களை அழிப்பவர் "தேவத்பாதன-நாயக" அலுவலகத்தை உருவாக்கிய பெருமைக்குரியவர். கல்கணரின் காலத்தில், காஷ்மீரில் பௌத்தம் செழித்தோங்கி இருந்தது. மேலும் அது "இந்து மதத்திலிருந்து" வேறுபட்ட மதமாக கருதப்படவில்லை. இவர் பிராமண சிலைகளைப் போலவே பௌத்தர்களின் சிலைகளையும் குறிப்பிடுகிறார். கல்கணர் பௌத்தத்துடன் மிகவும் பரிச்சயமானவர். மேலும் பௌத்த கருத்துக்களை துல்லியமாக குறிப்பிடுகிறார். காஷ்மீரில் பௌத்தம் நீண்ட காலம் நிலைத்திருந்ததாகத் தோன்றுகிறது. பாரமுல்லாவில் ஒரு புத்த துறவி 14 ஆம் நூற்றாண்டு வரை இருந்ததாகக் கூறப்படுகிறது. அயினி அக்பரியின் ஆசிரியர் அபுல்-பசல், காஷ்மீரில் பௌத்தர்களைக் கண்டறிந்துள்ளார்.

இதனையும் பார்க்கவும்
--------------------

* சாரதா பீடம்
* காசுமீர சைவத் தத்துவம்

சான்றுகள்
---------

1. ↑  Joe Cribb (2011). "Coins of the Kashmir King Harshadeva (AD 1089–1101) in the light of the Gujranwalal hoard" (in en). *Journal of the Oriental Numismatic Society 208*: 28–33, Fig. 1–9.. பார்த்த நாள்: 2022-02-22.
2. ↑  Bilhana, Prabhakar Narayan Kawthekar
Sahitya Akademi, 1995 p.2

குறிப்பு
--------

* Rajatarangini, translated by Stein, M. A. 2 vols. London, 1900.